སྤྱིར་འཁྲུ་ནད་ལ་དེ་ཙམ་ཉེན་ཁ་མེད་ཀྱང་དུས་ཐོག་སྨན་བཅོས་བྱེད་མི་ཐུབ་པ་དང༌།ལྷག་པར་དུ་བྱིས་པ་དང་རྒན་འཁོགས་ལ་སྐབས་རེ་ཉེན་ཁ་ཆེ་བར་འགྱུར་སྲིད།འོན་ཀྱང་ནད་གཞི་འདིར་དྭོགས་ཟོན་བྱེད་ཐུབ་ན་སྔོན་འགོག་བྱེད་པ་ཧ་ཅང་སླ་བ་ཞིག་ཡིན་པས།ཆར་དུས་སྐབས་དམིགས་བསལ་དོ་སྣང་བྱེད་དགོས་པ་ནི།༡༽ཆུ་ཁོལ་མ་དང་ཆུ་བཙགས་མ་མ་གཏོགས་གང་བྱུང་རྩ་བ་ནས་མི་འཐུང་བར་འཛེམས་དགོས།༢༽ཚལ་དང་ཤིང་ཏོག་སོགས་རྗེན་པའི་རིགས་མ་ཟོས་གོང་ལེགས་པར་བཀྲུ་དགོས།༣༽སོ་སོའི་ནང་དང་ཉེ་འཁོར་དུ་སྦྲང་མ་མི་འཁོར་ཆེད་གཙང་མར་འཇོག་དགོས།